Spanning verhoog tussen Duitsland en Brittanje | Die Vryburger
Premier Cameron van Brittanje verkeer in isolasie en dit word al duideliker dat Europa nie bereid is om na Engeland se pype te dans nie.
Die meerderheid Europese lande weier om deel te neem aan 'n peiling wat deur Engeland gevra is. Die dokumente wat aan die lande van die EU gestuur is, word nie terug gestuur nie. Sovêr bekend het net Italie en Swede die vraelys ingevul en terug gestuur.
Die Britse regering wil met die meningsopname die magsewewig tussen Europese lande en Brittanje verander. Cameron wil bepaal watter magte moet setel in Brittanje wat tans in Europa gevestig is.
David Cameron, het in 'n toespraak gesê sy doel is om soveel moontlik magte uit Brussel terug te bring na Londen.
Om dit te doen moet hy eers deur middel van die vraelys ondersoek na watter magte Londen deur die jare aan Brussel afgestaan is en watter daarvan moet terugkom.
Europese regerings, met Duitsland en Frankryk voorop, het egter geweier om te antwoord op die vrae in die dokumente.
Die Duitse bondskanselier, dr. Angela Merkel, het per geleentheid vir Cameron gewaarsku dat sy indien sy, soos verwag word, die Duitse verkiesing in September weer wen, hom nie tegemoet sal kom om Londen te versterk ten koste van Brussel nie.
Die gebeure word deur waarnemers beskou as 'n groot terugslag vir Cameron en 'n ernstige nederlaag vir Brittanje.
4 thoughts on "Spanning verhoog tussen Duitsland en Brittanje"
Gerrie Venter April 4, 2013 at 3:49 pm
Engeland se vlerkies moes al meer as honderd jaar gelede geknip gewees het. Hulle is te groot vir hulle skoene!
Pietafew April 4, 2013 at 4:22 pm
Nee, man, die Hollanders moes hulle destyds opgeblaas het!
Gaan Siener se visioen i.s. Brittanje (die 4-kleur wapper weer), bewaarheid word?
Gerrie Venter April 4, 2013 at 6:31 pm
Nee Pitafew. Ons het ons God verloen en ons is op pad uit!
Man in die bruin pak April 4, 2013 at 10:05 pm
Die man in die bruin pak is van mening dat hierdie konflik al geruime tyd aan die gang is. Die konflik sal eskaleer waar 'n ekonomiese rede oorlog sal beteken!